b"\n_START_ARTICLE_\nPedro Pierluisi Urrutia\n_START_SECTION_\nBiografia\n_START_PARAGRAPH_\nVa estudiar al\xc2\xa0Col\xc2\xb7legi Marista de Guaynabo, graduant-se el 1977. El 1981, va obtenir un Bachelor of Arts en Hist\xc3\xb2ria americana a la\xc2\xa0Universitat de Tulane i, el\xc2\xa01984, un grau de\xc2\xa0Juris Doctor a la Universitat\xc2\xa0George Washington. Fou el President de l'Associaci\xc3\xb3 d'Estudiants a favor de l'estatidat de\xc2\xa0Puerto Rico a la Universitat Tulane. El 1982-1983, fou el President de la Societat Universit\xc3\xa0ria de dret Internacional George Washington. Durant els seus estudis a la\xc2\xa0Universitat de George Washington,\xc2\xa0Pierluisi treball\xc3\xa0 com a inter\xc3\xad en la\xc2\xa0oficina congressional del llavors Comissionat Resident de Puerto Rico Baltasar Corrada del R\xc3\xado._NEWLINE_Pierluisi exerc\xc3\xad com a advocat privat a Washington DC des de 1984 fins a 1990. Fou un\xc2\xa0dels principals advocats representant el\xc2\xa0govern de Per\xc3\xba en el plet contra els germans Hunt\xc2\xa0per tractar d'acaparar el mercat de la plata a la fi de 1970. La demanda va donar lloc a una indemnitzaci\xc3\xb3 de $180 milions per danys pel demandant. Despr\xc3\xa9s va exercir l'advocacia a Puerto Rico des de 1990 fins a 1993. Pierluisi est\xc3\xa0 casat amb Mar\xc3\xada Elena Carri\xc3\xb3n\xc2\xa0amb qui t\xc3\xa9 tres fills, Anthony, Michael, i Rafael, i una filla, Jacqueline.\n_START_SECTION_\nCarrera pol\xc3\xadtica\n_START_PARAGRAPH_\nDe 1993 a 1996  fou Secretari de Justicia de Puerto Rico amb el  governador Pedro Rossell\xc3\xb3. El 2008 va guanyar les prim\xc3\xa0ries del PNP com a candidat a Comissionat Resident juntament amb el llavors Comissari Resident i candidat a governador de Puerto Rico, Luis Fortu\xc3\xb1o. En les eleccions del 4 de novembre de 2008, va guanyar el lloc de Comissionat Resident de Puerto Rico amb mes del 53% dels vots. Va \xc2\xa0jurar el c\xc3\xa0rrec el 6 de gener de 2009 davant la portaveu del Congr\xc3\xa9s Nancy Pelosi. Obtingu\xc3\xa9 el major nombre de vots en les eleccions generals de 2012, quan va ser reelegit per a un segon mandat de quatre anys. Fou el congressista 254\xc3\xa8 amb m\xc3\xa9s antiguitat al Congr\xc3\xa9s dels EUA._NEWLINE_\xc3\x89s membre del Partit Nou Progressista de Puerto Rico que defensa l'estatidat pel territori de l'illa. El 2008, Pierluisi i el governador Luis Fortu\xc3\xb1o van obtenir el marge m\xc3\xa9s gran de vict\xc3\xb2ria a Puerto Rico des de feia 44 anys obtenint un mandat amb m\xc3\xa9s d'un mili\xc3\xb3 de vots. _NEWLINE_El 6 de novembre de 2012, va realitzar un refer\xc3\xa8ndum dins Puerto Rico sobre l' estatus pol\xc3\xadtic de l'illa. El 54% de votants de Puerto Rico van expressar el seu desig de canviar l'estat pol\xc3\xadtic actual de l'illa (Estat Lliure Associat, territori no incorporat dels EUA). D'aquests, un 61% va triar l'estatidat per Puerto Rico. El 15 de maig de 2013, Pierluisi va presentar una proposta de llei per admetre Puerto Rico com a estat._NEWLINE_El juliol de 2019, va ser nomenat Secretari d'Estat inter\xc3\xad de Puerto Rico, i va assumir el c\xc3\xa0rrec de governador el 2 d'agost de 2019 despr\xc3\xa9s de la dimissi\xc3\xb3 de Ricardo Rossell\xc3\xb3. El 5 d'agost de 2019, el Senat de Puerto Rico va presentar una demanda contra el seu nomenament com a governador i dos dies despr\xc3\xa9s, el 7 d\xe2\x80\x99agost el Tribunal Suprem de Puerto Rico va dictaminar que Pierluisi va ser jurar el c\xc3\xa0rrec de forma  inconstitucional i el va destituir, sent substitu\xc3\xaft per Wanda V\xc3\xa1zquez Garced, la secret\xc3\xa0ria de just\xc3\xadcia."